CELEX: 62015CN0151
Language: da
Date: 2015-03-30 00:00:00
Title: Sag C-151/15: Anmodning om præjudiciel afgørelse indgivet af Tribunal da Relação de Coimbra (Portugal) den 30. marts 2015 — Sociedade Portuguesa de Autores CRL mod Ministério Público

22.6.2015   
            
            
               DA
            
            
               Den Europæiske Unions Tidende
            
            
               C 205/16
            
         Anmodning om præjudiciel afgørelse indgivet af Tribunal da Relação de Coimbra (Portugal) den 30. marts 2015 — Sociedade Portuguesa de Autores CRL mod Ministério Público
   (Sag C-151/15)
   (2015/C 205/22)
   Processprog: portugisisk
   
      Den forelæggende ret
   
   Tribunal da Relação de Coimbra
   
      Parter i hovedsagen
   
   
      Sagsøger: Sociedade Portuguesa de Autores CRL
   
      Sagsøgt: Ministério Público
   
      Præjudicielle spørgsmål
   
   
               (i)
            
            
               Skal det i artikel 3, stk. 1, i direktiv 2001/29/EF (1) omhandlede begreb overføring af værker til almenheden fortolkes således, at det omfatter overføring af udsendte værker på forretningssteder såsom barer, caféer, restauranter eller andre lignende steder ved hjælp af fjernsynsmodtagere, hvor denne udsendelse forstærkes gennem højtalere og/eller forstærkere, således at det på denne måde udgør en ny anvendelse af ophavsretligt beskyttede værker?
            
         
               (ii)
            
            
               Har anvendelsen af højtalere og/eller forstærkere, dvs. andre tekniske midler end fjernsynsmodtageren, for at forstærke lydmodtagelsen nogen indflydelse på svaret på det første spørgsmål?
            
         
      (1)  Europa-Parlamentets og Rådets direktiv 2001/29/EF af 22.5.2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10).